﻿ECOUL HANGULUI Pagina 2 Anul VII, nr 26 ”ECOUL HANGULUI” Revistă culturală și de istorie , cu apariţie trimestrială Colectivul de redacție al revistei Anul VII, numărul 25 ”Ecoul Hangului” Editată la BIBLIOTECA PUBLICĂ HANGU urează colaboratorilor, cititorilor și tuturor hanganilor, multă sănătate, bucurii, belșug, zile senine și lipsite de griji, iar Bunul sub egida Dumnezeu să vă țină în căușul palm elor „ASOCIAŢIEI CULTURALE HANGU” Sale și să vă vegheze pașii pretutindeni HANGU – NEAMŢ LA MULȚI ANI ! Coperta, grafician, MIHAI CĂTRUNĂ Director revistă: Prof GHEORGHE DRUGĂ Mulțumiri SPONSORILOR SPECTACOLULUI Colectivul de redacţie: Bibliotecar, Liliana Pîntea - redactor-şef ”AM VENIT SĂ VĂ URĂM !” Prof Gheorghe Drugă Ref Ţîrdea Mădălina Ed Lupu Maria CANDREA TUDOR - S C C & C RED Prof Vasile Marcoci S R L Preot Ioan Simiraş Studentă, Ana Maria Dîrțu CRUDU LIVIU CRUDU OVIDIU Foto: SamSara - sursa Internet CRUDU TUȚU I S S N – on-line – 2068 – 4517 FLOROAIA FLORIN I S S N – format clasic – 2068 - 4878 MANOLACHE ION URSU COSTICĂ Telefoane de contact: URSU SORIN Liliana Pîntea – 0731024838 ȘERBAN DANIEL Gavril Lupu – 0233/257524 ACOJOCĂRIȚEI DENIS Toate materialele publicate în această BORTĂ GHEORGHIȚĂ revistă sunt protejate potrivit Legii nr DRAGOMIR ECATERINA 8/1996, privind dreptul de autor și COLECTIVUL PRIMĂRIEI HANGU drepturile conexe Potrivit art 206 Cod Penal, responsabilitatea pentru conţinutul articolelor publicate aparţine autorilor ECOUL HANGULUI Pagina 3 Anul VII, nr 26 Mai aproape de Cer Mai aproape de Cer Mai aproape de Cer ARIPI SPRE LUMINĂ ”Crucea, geometric şi simbolic vorbind, e semnul întretăierii celor două planuri, e unirea dintre spiritual şi material, e metafora dublei noastre naturi: duhovnicească şi pământeană Ea ne rezumă, ne recapitulează, ne reprezintă grafic ş i cardinal, ne expune în dubla – paradoxala, perpendiculara, fundamentala - noastră solemnă şi derizorie situaţie de făptură care deopotrivă ţine de lume şi de cer De ce, ne putem întreba, a fost aleasă crucea drept mijloc de tortură şi omorâre a Fiului lui Dumnezeu? Probabil pentru că presupune o lungă agonie (de natură a mulţumi ura, invidia şi ticăloşia osânditorilor – siliţi totuşi să iuţească spectacolul ca să nu -i apuce sâmbăta şi nu cumva să se răzgândească dregătorul, motiv pentru care a şi fost solicitat Simon din Cirene: uşurează patima amăgitorului, numai să-L vedem mort!); apoi, pentru că prezenta un mod de executare ruşinos, rezervat în genere sclavilor şi tâlharilor Legea veche socotind spânzurarea pe lemn a fi un gen de moarte blestemată, iar romani, oi execuţie infamantă (Răstigneşte-L!) Îmi închipui însă, că adevărata explicaţie adâncă, psihanalitică , ne-o dă verticalitatea ei: omul, fiinţa înduhovnicită, bipedul, singura creatură care păşeşte mereu vertical, e pedepsit prin această însuşire a sa chiar: e pedepsit fiind expus ocării, batjocurii, înjosirii; el, fiinţa cu simţul ruşinii, pudoarei şi demnităţii, e despuiat întreg (brâul din jurul coapselor Mântuitorului e o ficţiune picturală), e defăimat şi luat în râs tocmai prin ceea ce Îl defineşte şi deosebeşte de celelalte animale şi Îl separă, Îl înnobilează E ţintuit (El - fiinţă superioară, nobilă, activă, slobodă, El - capabil de a privi firmamentul şi pe Ziditor faţă către faţă) pe un nenorocit şi împuţit de lemn şi lăsat să moară, prin şi din însăşi verticalitatea sa: organele intră în ptoză, setea devine chin atotstăpânitor, e expus gol privirilor reci, indiferente sau batjocoritoare ale semenilor (nimeni , dar absolut nimeni, nu ne spun Evangheliile că a procedat ca bunii cetăţeni din Coventry - când a fost plimbată goală, prin oraşul lor, regina Godiva - care şi-au întors feţele către zidurile caselor) Omul răstignit e distrus de ceea ce i-a fost podoabă şi unicitatea Nu i se adaugă nimic crucii Chinul e pur, provine din ce are omul mai propriu, mai vrednic de uimire şi tărie Ce triumf pentru vrăjmaş, cu mâinile nepătate de sânge, absolvit de folosirea vreunui artefact! Pe cruce omul nu e propriu-zis chinuit: e numai scos din mişcare şi libertate Caracteristicile acestea al e fiinţei – coordonatele sale psihofizice – sunt întoarse împotriva lui Eşti vertical? Vertical vei muri, din pricina însăşi a verticalităţii tale Eşti doar fixat, imobilizat, tel quel în deplina însingurare şi intensificar e a însuşirilor tale primordiale Batjocura stă nu atât în goliciune şi imobilitate, cât în parodierea celor două axe – orizontală şi verticală – care descriu starea de trăsătură, de unire a coordonatelor universului, prefăcând -o în caricatură de figură centrală a durerii şi derâderii” (Nicolae Steinhardt – ”Dăruind vei dobândi” ) ECOUL HANGULUI Pagina 4 Anul VII, nr 26 Hangu – file de istorie Hangu - file de istorie Iordache Cantacuzino, vistiernicul, primul din familia Cantacuzinilor care a stăpânit moşia Hangului Pe fondul acestor frământări şi nemulţumiri legate de voinţa lui Vasile Lupu de a căsători pe fata sa, Ruxandra, cu Timuş Hmielniţki, feciorul lui Bogdan Hmielniţki, hatmanul Cazacilor, se suprapune lupta pentru domnie între Marele logofăt, Gheorghe Ştefan şi domnitorul Vasile Lupu Acest pretendent la domnia Moldovei, Gheorghe Ştefan, ca sol al lui Vasile Lupu, aranjase pentru sine venirea lui la domnie (”Au aşezatu treaba sa spre domnie şi cu Racoţi şi la Matei vodă " - după cum spune cronicarul Miron Costin, în opera sa la p 114) adică obţinuse și sprijinul principelui Transilvaniei şi al domnitorului Ţării Româneşti În acelaşi timp, Gheorghe Ştefan, obţinuse şi adeziunea unor boieri moldoveni ( ”Ciogoleştii anume şi cu Ştefan sărdariul, cuprinzîndu-i cu giurămîntul să ţie taina Au ales cu sfatul lor, numai să aducă oşti ungureşti şi munteneşti asupra lui Vasilie –vodă”) Începuse să se zvonească despre venirea unor oştiri străine în ţară Atunci Ciogoleştii, temându-se pentru viaţa lor, au scris un răvaş prin care denunţau acţiunile lui Gheorghe Ştefan; au dat acest răvaş egumenului de la Mănăstirea Aron-Vodă, cu porunca de a-l arăta lui Iordache vistiernicul, apoi la domnie ( M C pagina 116) Iordache vistiernicul „ îndată au stătut la mare voie rea, ca un om întreg ce era la toată hirea ” şi l-a îndemnat pe egumen să-l dea la domnie Domnitorul a arestat şi pe Ciogoleşti şi pe Ştefan Sărdariul şi i -a omorât „ noaptea înaintea jitniţii ce este în curtea înluntru” Spusele lui Miron Costin, evidenţiază o altă faţetă a personalităţii lui Iordache Cantacuzino: solidaritatea de clasă a boierimii faţă de deciziile tiranice ale domnitorilor, fără consultarea sfatului boierilor dar şi o dezaprobare a acţiunilor în forţă ale unor boieri de a lua domnia, angajând şi oştiri străine, ceea ce putea pune în pericol ţara Iată cum descrie Miron Costin, în letopiseţul său, la pagina 119, frământările din sufletul lui Iordache vistiernicul prilejuite de aceste evenimente: „Multu au stătut boierii, mai vîrtos Iordachie vistiernicul cel mare pre acele vremi, să nu piaie Ciogoleştii şi Ştefan Sărdariul, ce temîndu-să Vasilie-vodă ,după apropiatul oştilor ungureşti, să nu facă şi ei vreo zarvă la curte , i-au omorît Eram pururi în casă eu la Iordachie vistiernicul şi adormisă foarte cu greu Iordachie vistiernicul de mare scîrbă ce avea, cîndu, pre amiadzănoapte, au dat ştire de la curte de perirea Ciogoleştilor şi a sedariului Şi dacă l-am deşteptat, îndată au dzis: „Au , perit-au cei boieri?” Şi dacă i- am spus că au peritu, au suspinat greu, dzicîndu: „ Ah! Ce s -au făcut!” Apropiindu-se Gheorghe Ştefan cu ajutoarele din Transilvania , Vasile Lupu, cu toată curtea sa, se refugiază din Iaşi spre cetatea Hotin, urmărit de oştile lui Gheorghe Ştefan Pentru a trece Nistrul, aşteptând şi el ajutor din partea lui Timuş, ginerele său Împreună cu Vasilie Lupu au plecat şi boierii Cantacuzini şi alţi boieri credincioşi domnitorului,în timp ce ”boierii ceilalţi toţi şi slujitorii cu puşcile s-au întorsu spre Iaşi, la domnul tînăr”, notează, cu amărăciune, cronicarul Miron Costin la pagina 123 Şi aceste evenimente probează că aceşti boieri Cantacuzini înţelegeau să -şi păstreze jurământul dat domnitorului în orice împrejurare, fie în timpuri fericite, fie în vremuri dificile Timuş Hmielniţki, cu oastea lui de cazaci, a venit în ajutorul socrului său, determinând retragerea lui Gheorghe Ştefan, însă boierii Cantacuzini au trecut printr-un pericol de moarte: Timuş, după ce a omorât pe pisariul Cotnarschi, urmărea să -i omoare şi pe Cantacuzini, deoarece l-au sfătuit pe Vasile Lupu să nu-şi mărite fata, pe Ruxandra, cu el ( vezi şi mai sus) Astfel că , aceşti boieri umblau tot cu mare fereală, şi numai pe ascuns veneau la Vasile-vodă și, spune Miron Costin: ”De care toate suspina greu Vasile-vodă şi-şi frîngea mînule de ginere ca acela ” ECOUL HANGULUI Pagina 5 Anul VII, nr 26 Hangu – file de istorie Hangu - file de istorie Vasilie-vodă, simţindu-se puternic împreună cu cazacii, a atacat Ţara Românească, pe Matei Basarab, însă, învins fiind, trebuie să părăsească, din nou, scaunul domnesc şi să treacă Nistrul, stabilindu-se într-un oraş căzăcesc De acolo, trimite o solie la socrul său, Bogdan Hmielniţki, însărcinând cu aceasta, pe Iordachie Cantacuzino, în timp ce Toma, fratele lui Iordachie, apăra Cetatea Sucevei, unde erau adăpostite averea şi familia sa În cele din urmă, Gheorghe Ştefan iese biruitor şi primeşte firman de domnie din partea turcilor Toma vornicul a fost prins de Gheorghe Ştefan după ce acesta a luat Cetatea Sucevei Iordachie, de bună voie („ ca um miel spre giunghiere” spune cronicarul), a venit singur a se preda lui Gheorghe Ştefan, care îi închide , pe amândoi, la un sat, Buciuleşti, şi „ porunca mergea una după alta, să -i omoară” (M C pag 150-151) Au scăpat de moarte cei doi fraţi Cantacuzini în urma morţii lui Matei Basarab, când oştenii lui Matei, seimenii, care „ la aceia semeţie se suise den izbânde cu Matei-vodă, cît nici domniia, nici pre boieri nemica nu băga în samă”, au numit ca domn pe Constantin-vodă Şi , spune, mai departe, cronicarul: ” Iar cum au audzit Ştefan –vodă ( Gheorghe Ştefan-n a ) c-au stătut Constantin-vodă la domnia Tării Munteneşti, în loc au repedzit, să nu -i omoară, că era fratele lor Costantinpostelnic în Ţara Muntenească Şi asea au hălăduit Toma vornicul şi fratele său, Iordachie vistiernicul, atunci de primejdia morţii” (M C pag 151) Miron Costin consideră această salvare a vieţii lor ca un act de dreptate dumnezeiască, pentru că au fost nişte oameni drepţi „ Singur Dumnezeu, preste nădejdea omenească fereşte pe cei direpţi de primejdii, că ce oameni au fostu aceşti doi, aicea în ţara aceasta, ales Iordachie vistiernicul, fără de scrisoarea mea credzu că va trăi numele lor în veci într-această ţară de pomenirea oameniloru, den omu în omu ” Cu privire la acest episod, Ion Neculce, cronicarul, dă şi alte amănunte După ce l-a prins pe Toma la Cetatea Sucevei, Gheorghe Ştefan, s-a purtat frumos cu el până ce l-a adus şi pe fratele său din Polonia, unde se refugiase, jurându-se că nu-l va pedepsi După aceea, i -a închis pe amândoi şi pe doamna lui Vasile-vodă, la Buciuleşti, unde „ multă groază le făcea” ; noaptea îi ducea cu luntrea pe Bistriţa şi -i ameninţa că-i aruncă în apă să se înece Tot ce au avut : sate, haine, odoare, bucate, 90 mii galbeni, toate le-au fost luate De două ori i -a poruncit , în scris, armaşului Hăbăşescu, să-i omoare pe cei doi, dar acesta, „n-au vrut să să grăbească să-i omoare” A scris porunca şi a treia oară, „numai să-i omoară” şi „ stînd cărţile gata pe masă”, a sosit un trimis din Ţara Muntenească, de la noul domnitor, Constantin-vodă Basarab, cu cererea de a-i elibera pe fraţii Cantacuzini, altfel „ vor strica prieteşugul şi să fie gata de războiu” Au scăpat atunci de moarte numai străduinţei acelui trimis care a parcurs drumul de la Bucureşti la Iaşi numai într-o zi şi o noapte Pentru aceasta „ i-au pus muntenii nume de atunci, Uşurelu”, şi după aceia „ multă milă au avut de la Cantacozineşti” ( Ion Neculce, O samă de cuvinte, în Volumul, Opere, Editura Minerva, buc,, 1982, p 183-185 ) Ion Neculce, în opera citată, la pagina următoare, arată o altă latură a caracterului celor doi fraţi Cantacuzini Deoarece li s -au luat toate moşiile, aunfoost despăgubiţi , de Gheorghe Ştefan, cu moşiile ce aparţineau familiei Ceaureştilor ”Dar mai pe urmă s-au socotit Toma vornicul şi cu frate-său Iordache vistiernicul de voia lor şi li-au dat iar la niamurile lui moşiile, la Ceaureşti, să le stăpîniască” Mihai Cantacuzino VVVVCCCantacuzi no ECOUL HANGULUI Pagina 6 Anul VII, nr 26 Hangu – file de istorie Hangu - file de istorie moşiile ce aparţineau familiei Ceaureştilor ”Dar mai pe urmă s-au socotit Toma vornicul şi cu frate- său Iordache vistiernicul de voia lor şi li -au dat iar la niamurile lui moşiile, la Ceaureşti, să le stăpîniască” După îndepărtarea lui Gheorghe Ştefan de la domnie, fraţii Cantacuzini şi -au recuperat, în mare parte, averile confiscate Toma mai este amintit şi -n vremea domniei lui Ştefăniţă (1658-1662), feciorul lui Vasile –vodă, cu titlul de vornic (M C pag 182), însă Ion Neculce, menţionând o întâmplare din vremea aceleiaşi domnii, când Ştefăniţă -vodă vroia să mărească impozitul pe fumărit de la un leu de casă, la şase orţi de casă, cei doi boieri Cantacuzini s-au opus, iar Ştefăniţă s-a repezit la ei cu hamgerul, să-i taie, boierii scăpând cu fuga, Toma apare cu titulatura de vornic, în timp ce fra tele său este menţionat numai cu numele, Iordache, fără titulatura de vistiernic Şi , scrie cronicarul mai departe:” Măcar că cei doi boieri era greci, dar să punea tare pentru ţară şi pentru obiceai nouă să nu să facă, că obiceaele cele nouă fac răsipa ţărilor şi peirea domnilor ” ( Ion Neculce,op Cit pag 189) După moartea lui Ştefăniţă -vodă, cei doi fraţi cantacuzino se bucură de mare influenţă, prin legăturile lor de rudenie,prin nepotul lor , Rusăt cel Bătrîn, care avea “multă trecere şi cinste la Poartă” aranjează treburile pentru urcarea în scaunul domnesc a lui Dabija -vodă Un fiu vitreg al lui Dabija se însoară cu o fată de-a lui Iordache, astfel că Dabija, ajungând cuscru cu Iordachie, îi dă acestuia dregătoria de mare spătar Aceasta a fost pentru puţină vreme, pentru că Iordachie a murit şi l-au îngropat la mănăstirea lui Barnovschi -Vodă, “… ”cu multă pofală şi cu mare jele dispre toţi pemîntenii… că, măcar că era grec, omu strein, dar era om bun: se punea tare pentru pemînteni la domnie” ( Ion Neculce, op cit , pag 168) Profesor de istorie Gheorghe Drugă Micii scriitori Micii scriitori Micii scriitori Micii scriitori IARNA Mă gândeam că și în acest an Crăiasa Zăpezii va uita să -și arunce mantia pufoasă de nea peste întreaga natură și că frigul și gerul vor îngheța pământul gol, fără nici un pic de zăpadă Într-o zi însă, norii s-au adunat încet, acoperind cerul și au început să cearnă mii de steluțe de argint Unele se grăbeau să îmbra ce pământul, altele, mai leneșe, se zbenguiau în aer, ca niște copii neascultători, ca în final să coboare ușor, peste pământul încremenit de frig Steluțele s-au prins repede de crengile golașe ale copacilor, care păreau îmbrăcați în zahăr alb Brazii din apropriere și -au aplecat ramurile sub greutatea zăpezii, iar dealurile au devenit dintr-o dată mai mari și amețitor de albe Ceahlăul, muntele nostru legendar, și -a împodobit din nou fruntea, cu o coroană de gheață și pare trist pentru că apa în care s-a oglindit toată vara, e acum înghețată sub un strat gros de nea Crăiasa Zăpezii poartă, în acest an, o rochie din gheață, peste care spiridușii au cusut zeci de steluțe argintii De când au căzut primii fulgi de nea, călătorește mereu prin v ăzduh împrăștiind mult frig, ger și viscol, risipind, în joacă, zăpada de pe acoperișuri Uneori, cu bagheta ei magică, despică norii cenușii și lasă soarele să așeze mii de pietre prețioase strălucitoare peste zăpada imaculată, transformând întregul pământ, într-un tărâm fermecat, în care toți copiii sunt veseli și fericiți, pentru că știu că Moș Crăciun va veni să le aducă daruri, în noaptea în care colindele se vor înălța spre cerul înstelat, vestind Minunea Nașterii Pruncului Iisus Sânziana Mazilu, clasa a V-a, prof Dominte Teodora ECOUL HANGULUI Pagina 7 Anul VII, nr 26 Evenimente locale Evenimente locale Evenimente locale Spectacolul ”Am venit să vă urăm!” - o întâlnire de suflet 27 decembrie 2016 - o zi în care s-a mai scris încă o pagină de aur în istoria comunei Hangu, pentru că în această zi s-a desfășurat pe scena Căminului Cultural, începând cu ora 13,oo, spectacolul ”Am venit să vă urăm!”, spectacol inițiat și organizat de Biblioteca Comunală Hangu în parteneriat cu Școala Hangu, Primăria Hangu și Asociația Culturală Hangu ”Poate că ”spectacol” e mult spus, a fost o încercare de a smulge din uitare frumoasele noastre obiceiuri de Anul Nou, pentru că un popor fără tradiții își pierde repede identitatea și poate fi dezrădăcinat ușor A fost mai mult o întâlnire de suflet între generații, cei mai în vârstă și -au amintit, cu nostalgie, obiceiurile copilăriei și tinereții lor, iar cei mai mici au învățat să le ducă mai departe, așa cum le-au moștenit și să le dăltuiască în neuitare ” au rostit la deschiderea spectacolului, prezentatorii: Letiția Asavei, Marian Bontaș și Robert Nemțeanu, Dacă am reușit să reînviem tradițiilei și obiceiurile noastre de Anul Nou, înseamnă că marele nostru poet Lucian Blaga avea dreptate atunci când afirma că ”veșnicia s -a născut la sat”, înseamnă că putem fi mândri că suntem hangani și că datinile noastre la sărbătorile de iarnă, nu au fost uitate definitiv, chiar dacă ani la rând au așteptat, în tăcere, să fie scoase la lumină și să prindă viață, pe scena căminului cultural Poate că spectacolul nu a fost pe măsura așteptărilor, dar s-a desfășurat în condiții mult mai bune, decât în anii anteriori (când în sala de spectacol era foarte frig, iar elevii trebuiau să strige ca să se facă auziți) pentru că, în urma materializării proiectului ”Modernizare, reabilitare și dotare - Cămin Cultural Hangu”, căminul nostru dispune de încălzire centrală, mobilier nou și stație de sonorizare În cuvântul de început, domnul Florin Samoilă - Director al Școlii Gimnaziale Comuna Hangu, a mulțumit, elevilor, cadrelor didactice, autorităților locale implicate în desfășurarea acestui spectacol, dar și sponsorilor care l-au ajutat să le ofere copiilor dulciuri și fructe Crăciunul înseamnă, mai presus de orice, minunea Nașterii Pruncului Iisus, de aceea primii care au urcat pe scenă au fost elevii clasei a III-a, sub bagheta doamnei învățătoare Manolache Steluța, care au vestit această minune cu mare bucurie, prin colinde și cântece religioase Datina colindatului a avut dintotdeauna un farmec aparte În trecut, odată cu lăsarea întunericului, casele erau animate şi însufleţite de colindele cetelor de flăcăi care, pe întreg timpul nopţii şi până în jurul amiezii din ziua Crăciunului străbăteau uliţele satelor de la un capăt la celălalt Îmbrăcaţi în sumane sau cojoace, cu căciulile împodobite cu muşcate, tinerii cântau, cu sau fără de acompaniament, colinde religioase, colinde pentru gospodari sau colinde pentru fete Am fost însoțiți de ”Steaua,, ce ne-a călăuzit spre Lumina Lumii, împreună cu câțiva dintre elevii clasei I, îndrumați de către doamna învățătoare doamna Petrea Magdalena Colindatul cu steaua reprezintă o datină comună spaţiului european, prin stea colindătorii imortalizând marele eveniment creştin Cu mult timp în urmă, băieții se asociau în grupuri de câte trei şi aveau ca recuzita o stea confecţionată dintr-o veșcă (coajă de copac din care se făcea marginea circulară a sitelor), pe care se montau „razele” din lemn și un toiag din lemn care susține steaua, totul fiind îmbrăcat în hârtie multicoloră şi beteală Pe ambele fețe de veșcă erau lipite imagini (icoane) ce ECOUL HANGULUI Pagina 8 Anul VII, nr 26 Evenimente locale Evenimente locale Evenimente locale reprezentau scena religioasă a Naşterii Pruncului Iisus, sub veșcă fiind agăţat un clopoţel Băieții care umblau cu steaua se numeau crai sau stelari, amintind de personajele biblice Gaspar, Baltazar şi Melchior, steaua simbolizând astrul care i-a călăuzit în plină noapte pe cei trei crai către locul în care s-a născut Iisus Pe cap stelarii purtau coifuri confecţionate din hârtie colorată, unii având o costumaţie care imita pe cea de atunci , aspect ce nu se mai păstrează în zilele noastre I-am aplaudat, pentru a le risipi emoțiile, pe plugarii claselor I și a IV-a, pregătiți de doamna învățătoare Pârlea Teodora, dar și pe , elevii clasei a VI-a, care au pregătit pentru noi, coordonați de doamna profesor Popoaia Cecilia, un Plugușor special Uratul cu pluguşorul începe în ajunul Anului Nou Copiii umblau înainte, cu pluguşorul mic, un plug în miniatură şi îşi procurau clopoței, talăngi, bice şi harapnice împodobite cu lână şi ciucuri Biciul avea codiriştea lungă şi împletitura subţire, fiind cel folosit de căruţaşi la îndemnatul calului; harapnicul avea codoriștea groasă, scurtă, iar împletitura lungă şi era utilizat, de obicei, pentru boi Adesea, cozile biciului şi harapnicului erau ornamentate cu crestături, iar împletitura era împodobită cu ciucuri şi pănglicuţe Ajungând sub fereastră ca sei unui gospodar, copiii începeau a ura De obicei unul vorbea, ceilalţi agitând clopoțeii şi plesnind din bici Din recuzita plugului făcea parte şi buhaiul, o putinică sau o cofă, legată la gură cu o piele de vită La mijlocul pieii este o gaură prin care se trece părul de cal Prin frecarea părul cu mâna umezită, buhaiul scotea un sunet cu care se acompania urarea Uneori buhaiul era împodobit, i se puneau coarne învelite în hârtie colorată şi ciucuri Copiii umblau cu pluguşorul mic numai seară Noaptea, când se pornea plugul mare, ei se retrageau Uratul cu plugul mare se făcea de către flăcăi şi oameni maturi La un plug împodobit cu panglici, ciucuri, hărtii colorate, crengi verzi şi clopote se înjugau vitele Se folosea şi la ceat mare toată recuzita existentă la plugul mic, inclusiv buhaiul Se umbla de la casă la casă cu uratul de belşug în noul an Versurile cuprindeau descrierea muncii agrare După urători, a urcat pe scenă, grăbită și plină de neastâmpă r, ”Capra,” de la Buhalnița, pregătită de elevii clasei a VIII-a B, coordonator profesor Marcel Farcașanu, dar și vestita și frumoasa ”Capră de la Hang”, pusă în scenă de elevii clasei a VIII-a A, îndrumați de doamna profesor Afloarei Mihaela Capra este un personaj mito-zoomorf, ea îşi subordonează toate celelalte personaje care o înconjoară: „Moşii”, „Babele”, „Ciobanul”, ”Vânătorul”, ”Căpitanul”, ”Negustorul” etc Capra este o prezenţa fascinantă care se caracterizează printr-o vitalitate excesivă, reuşind să acapareze întreagă asistenţă prin dezinvoltură pantomimei şi expresivitatea ţinutei În desfăşurarea tradiţională a obiceiului, caprele sunt anunțate de către Căpitani, cu strigături Jocul Caprelor se desfăşoară pe fond muzical, iar Căpitanul rosteşte urări pline de haz În momentul când Capra este împușcată de către Vânător şi cade la pământ, Moșul și Baba, ”stăpânii Caprei”, intră în panică, se agită şi poartă un dialog straniu cu animalul și, mai apoi, se iau la ceartă Între timp apare ”Negustorul” care se oferă să cumpere ”Capra”, dar până să se hotărască, solicită un ”Medic” ”Medicul” pune ”Capra” pe picioare spre bucuria tuturor, iar glumele şi ironiile îşi reiau cursul Capra se alcătuieşte dintr-un lemn scurt, cioplit în formă de cap de capră, care se înveleşte cu hârtie roşie Peste această hârtie se pune o altă hârtie neagră, mărunt tăiată şi încreţită în forma părului În loc de aceasta se poate lipi şi o piele subţire cu păr pe ea În dreptul ochilor se fac în lemn doua scobituri unde se pun două boabe de fasole mari, albe, cu pete negre, peste care se lipeşte hârtia ECOUL HANGULUI Pagina 9 Anul VII, nr 26 Evenimente locale Evenimente locale Evenimente locale neagră cu încreţituri sau pielea cu păr Pe ceafă are patru corniţe, frumos împodobite cu hârtie colorată, pe care se află înşirate şiraguri de mărgele În dosul coarnelor se află o oglindă care răsfrânge foarte mândru lumina de pe la casele unde intră capra noaptea În cele două fălci de sus ale capului, se pune falca de jos, care se mişcă în jurul unui cui care nu se vede Aceasta falcă este îmbrăcată la fel ca şi capul Sub ceafă este o gaură în care se pune un băţ lung de un cot, de care se ţine capra De partea de dinaintea fălcii de jos se află atârnat un clopoţel, iar de partea de dinapoi se află legată o sârmă Dacă această sârma se lasă slobodă, partea de dinaintea fălcii de jos atârnă şi astfel gura caprei se deschide Dacă s-ar trage scurt de sârmă, gura caprei s-ar închide printr-o clămpăneală seacă, de lemn Fireşte clopoţelul sună Atât băţul, cât şi sârma sunt acoperite cu un sac de formă tronconică, de pânză groasă de sac, care, pentru a sta umflată si a acoperi astfel pe cel ce va ţine capra de băţ, va clămpăni-o şi va juca-o, are legate pe dinăuntru nişte cercuri de sârmă sau de lemn Capra este însoţită de o ceată zgomotoasă, cu nelipsiţii lăutari Capra saltă şi se smuceşte, se roteşte şi se apleacă, clămpănind ritmic din fălcile de lemn Un spectacol autentic trezeşte în asistenţă fiori de spaimă Mult atenuat în forma sa citadină actuală, spectacolul se remarcă mai ales prin or iginalitatea costumului şi a coregrafiei Cercetătorii presupun că dansul caprei, precum şi alte manifestări ala măştilor (căiuţii-feciori travestiţi în crai, turca-masca de taur), întâlnite în satele româneşti la vremea Crăciunului provin din ceremoniile sacre arhaice închinate morţii şi renaşterii divinităţii Denumirea de CAPRĂ este specifică zonei Moldovei Caprele din Moldova, cu bot de lemn clămpănitor, au specifice coarnele mai mici și mai puțin împodobite decât în restul țării Ele sunt acoperite cu covoare sau macaturi și uneori poartă pe spinare o fâșie cu clopoței Celelalte personaje mascate care le însoțesc prezintă adesea scene comice, cu aluzie la comunitate, sau la evenimente actuale Chiar și pe vremea comunismului, se făcea aluzie la regim și la condițiile de trai În mod tradițional, capra joacă în mijloc, fiind înconjurată de celelalte măști, după cântarea la fluier, sau la strigăturile flăcăilor care au sarcina de a o juca Pe scenă, au urcat apoi, încet, pentru că ”erau obosiți de drum”, un pui de urs și Ursul, însoțiți de elevii clasei a VII-a A, coordonator, doamna profesor Dominte Teodora Ursul este o prezenţa la fel de agreată în obiceiurile de Anul Nou În spaţiul românesc şi implicit în Moldova, cultul ursului îşi află originile în zorii civilizaţiei (paleolitic) La geto-daci ursul era considerat un animal sacru, cu multiple virtuţi simbolice El apărea şi în cultul lui Zalmoxis, numele acestuia fiind derivat de la însăşi blană ursului (zalmos - blană de urs) Din bogatul simbolism al ursului s-au păstrat, până astăzi, unele credinţe care atestă venerarea animalului în Moldova, mai mult decât în alte zone ale ţării; poate şi datorită faptului că pe aceste meleaguri au trăit, dintotdeauna, dacii liberi În desfăşurarea jocului ritual al Ursului – etalare de forţă, vitalitate şi dibăcie – se mai pot vedea şi acum câteva secvenţe care evidenţiază credinţele referitoare la urs că simbol al perpetuei regenerări vegetale Rostogolirea Urşilor în cerc, bătutul şi moartea acestora, apoi învierea miraculoasă, redau metaforic succesiunea anotimpurilor ce stau sub semnul acestui animal, capabil să învingă iarnă şi să ştie când vine primăvară cu adevărat Jocul cu măşti de Urs a fost atestat în Moldova mai mult decât în alte zone ale ţării ECOUL HANGULUI Pagina 10 Anul VII, nr 26 Evenimente locale Evenimente locale Evenimente locale Capul măştilor de urs se bucură de o atenţie specială Utilizând aproa pe aceleaşi materiale, creativitatea localnicilor a impus o varietate tipologică extrem de mare Ursul este întruchipat de un flăcău purtând pe cap şi umeri blana unui animal, împodobită în dreptul urechilor cu ciucuri roşii Masca este condusă de un „ursar”, însoţită de muzicanţi şi urmată, adesea, de un întreg alai de personaje (printre care se poate afla un copil în rolul „puiului de urs”) În răpăitul tobelor sau pe melodia fluierului, şi ajutată de un ciomag, masca mormăie și imită pașii legănați și sac adați ai ursului, izbind puternic pământul cu tălpile Semnificația este purificarea și fertilizarea solului în noul an Există ipoteza că la originea acestui obicei s-ar afla un cult traco-getic ” Banda Haiducului Bujor,, - formată din elevii clasei a VII-a B, îndrumați de doamna profesor Iuliana Petroaia - ne va aminti, cu drag, curajul și spiritul de dreptate al locuitorilor acestui ținut Această tradiție a fost întreruptă în comuna Hangu, de câțiva ani, copiii și tinerii „nu s-au mai făcut haiduci” Haiducul Ștefan Bujor, originar din părțile Bistriței, conduce ceată de voinici, prin codrii Neamțului, ajungând, la mijlocul secolului al XIX -lea, și prin pădurile noastre Aici „Lua bani de la bogați/ Și - mpărțea la cei săraci / La văduve și orfani/ Le dădea vite și bani” Înnobilat de o aură de romantism, păstrată în folclorul oral, Bujor e simbolul Binelui împotriva Răului, reprezentat în piesă de Grec, de Căpitanul poterei și de Vânător – cu toții, oamenii stăpânirii fanariote Spre deosebire de alte piese cu același subiect, la Baia, Ștefan Bujor mai are în ceată doar 4 haiduci și Ciobanul de partea sa Cu toții sunt îmbrăcați în frumoasele costume populare bărbătești, cu plete sub căciulile din miel, având ca arme săbii și pistoale Haiducii – Ciobanul și Bujor – sunt surprinși de Căpitanul poterei și de Vânător, în codru, unde haiducii povesteau căpeteniei confruntarea ce tocmai avusese loc cu Grecul, la poarta palatului domnesc Sub amenințarea capturării și omorârii sale de către oamenii stăpânirii, Bujor nu se intimidează, ci, ca un viteaz autentic, preferă moartea prin luptă decât capitularea: „Decât să mă dau legat/ Mai bine mor împușcat!” Finalul este fericit: haiducii, chemați prin sunete de corn de Bujor, câștigă lupta cu cei trei, îi răpun, apoi joacă hora biruinței: „La poale de codru verde/ Toți cântă și chefuiesc/ C -au scăpat de jug domnesc!” Ca niște artiști adevărați, cu fiorul mândriei că aparțin acestui loc istoric, băieții din clasa a III-a B s-au identificat cu rolurile interpretate în „Banda lui Bujor”, iar noi, învățători și părinți, cu toții, știm de acum că „Haiducii” vor cutreiera, iarăși, în Ajun de An Nou, ulițele satului, în sunetul magic al cornului Ne-a descrețit frunțile și a șters cenușa uitării de pe obiceiurile din trecut, la sărbătorile de iarnă, pe care fetele de măritat le respectau cu sfințenie, ,,Smărăndița din Gura Hangului,, -scenetă regizată de bibliotecar Liliana Pîntea Au vestit bucuria Nașterii Mântuitorului Iisus și ne-au colindat, cu emoție în glas, elevii de gimnaziu, sub bagheta doamnei profesor Bondar Marcela Cei mai mici dintre copiii de pe scenă, ,,Voiniceii,, din Grupa Mare, pregătiți de doamna educatoare Lupu Maria, au încheiat spectacolul nostru de tradiții și obiceiuri de iarnă, sorcovindu-ne ECOUL HANGULUI Pagina 11 Anul VII, nr 26 Evenimente locale Evenimente locale Evenimente locale Colindătorii cu Sorcova purtând câte o traistă încărcată cu semințe de grâu, secară, orz, ovăz, mai rar cu porumb, intră în case, aruncă boabe cu mâna, imitând semănatul pe ogor, și urează gazdelor sănătate și roade bogate Ei sunt răsplătiți cu mere, colaci sau bani După plecarea lor, gospodinele adună semințele și le duc în grajdul vitelor, pentru a fi sănătoase peste an Numele de sorcovă vine de la cuvântul bulgar surov (verde fraged), aluzie la ramura abia îmbobocită, ruptă odinioară dintr-un arbore Înclinată de mai multe ori în direcţia unei anumite persoane, sorcova joacă întrucâtva rolul unei baghete magice, înzestrate cu capacitatea de a transmite vigoare şi tinereţe celui vizat Textul urării, care aminteşte de o vrajă, nu face decât să întărească efectul mişcării sorcovei Prin fastul și diversitatea lor, sărbătorile de iarnă sunt cele mai ample și mai spectaculoase din cultura populară actuală În calendarul românilor, acest ciclu de sărbători este foarte important Este cea mai lungă perioadă a anului când sărbătorile se țin lanț, cea mai bogată în semnificații și evenimente creștine; cea care îi leagă pe români mai mult de tradițiile populare și de locurile natale; cea care impune comunității românești alte ierarhii, altă stratificare socială decât cea obișnuită; este perioada care, în multe locuri, te transportă într-o lume străină parcă de obișnuințele cotidiene - o lume în care e, cu adevărat, sărbătoare A consemnat, redactor-șef, Liliana Pîntea Micii scriitori Micii scriitori Micii scriitori Micii scriitori Basmul iernii Abia terminase toamna jocul cu frunzele ruginii, abia așezase bruma peste iarbă și peste florile triste, că într-o zi, au început să coboare lin, din înaltul cerului , spre pământ, steluțe mici, argintii și să se așeze ușor, peste tot, dar pentru că razele soarelui se jucau de-a v- ați ascunselea printre nori, steluțele s -au topit repede Iarna bătuse la ușă, însă nimeni nu se ostenise să -i deschidă… N-a trecut mult timp și, încălțată cu pantofi de gheață, acoperită cu o m antie pufoasă de fulgi albi și cu mii de diamante prinse în părul negru, iarna a pornit în grabă, dinspre munți, aducând cu ea, pe aripi de viscol, fulgi mari și repezi,care au acoperit întregul pământ cu un strat gros de nea A nins mult, ca în poveștile din copilărie, până când casele s-au ascuns sub acoperișurile albe, copacii au îmbrăcat haine de zăpada, dealurile au luat forme ciudate, semânând cu uriașii din desene animate, codrii au amuțit sub greutatea zăpezii, iar crengile brazilor par să facă rev erențe, așteptând marea sărbătoare a Nașterii Domnului Iisus Sub vraja iernii soarele, atât de obraznic altă dată, a adormit după norii cenușii și abia atunci când se trezește, se ivește somnoros și palid, așezând diamante peste zăpada înghețată, în timp ce frigul nemilos se strecoară pretutindeni Iarna a risipit împreună cu miile de steluțe argintii o altă vrajă ciudată, cea a tăcerii Întreaga natură pare încremenită sub povara grea și rece Uneori, de pe câte o ramură subțire de copac, fulgii se risipesc și coboară alene spre pământ În dansul lor alb, se prind alți fulgi vegheați de stelele ce țintuiesc bolta întunecată a cerului Vraja se destramă abia în ajunul Crăciunului, când liniștea albă e sfâșiată de glasuri de copii, ce vestesc, cu veselie, m inunea Nașterii Mântuitorului Elisa Marc, clasa a VI-a, Școala Hangu, Prof Popoaia C ecilia ECOUL HANGULUI Pagina 12 Anul VII, nr 26 Ecoul inimii Ecoul inimii Ecoul inimii Ecoul inimii Să readucem magia Crăciunului în sufletele noastre Ana-Maria Dîrțu Se apropie minunata sărbătoare a Nașterii Domnului Iisus Hristos, însă, noi, oamenii, am pierdut ceva din esența acestor sărbători Nu mai simțim aroma de altădată a fericirii ce ne făcea sufletul să tremure din toate încheieturile Nici vremea nu mai este cum era altădată: acum este mohorâtă, mereu supărată și plângăcioasă Nu mai roiesc fulgi pufoși de nea, nici țurțurii nu mai împodobesc maiestuos grinzile caselor, iar Regina Zăpezii nu mai transformă ferestrele noastre în tablouri uimitoare Copilași i nu se mai dau cu săniile, așteptându-l nerăbdători pe Moș Crăciun, căci iarna ajunge cam târziu la noi Nimic nu mai este cum era Timpul de astăzi are un parfum diferit față de timpul de ieri Am putea spune că este normal, dar totuși suntem nostalgici, căci am vrea să păstreze măcar o fărâmă din esența timpului apus Dar, oare, ne-am pierdut într-adevar atât de tare încât nu mai găsim calea spre trăirile sincere? Nu mai putem oare să redăm Crăciunului magia de altădată? Pentru a reuși acest lucru ar trebui, în primul rând, să credem , să credem în noi, să credem în magie, în Crăciun, în iubire și prietenie Trebuie să ne aducem aminte cum să fim oameni Trebuie să învățăm să fim sinceri, să iubim, să credem, să apreciem și cele mai mărunte lucruri Haideți să aruncăm o privire sinceră în sufletul nostru și să facem puțină ordine în hățișul de gânduri al minții Priviți mai mult la copii și stați mai mult în preajma lor, căci acum, noi adulții, avem de învățat cele mai multe lucruri de la ei Nu, nu sunt naivi! Abia ei trăiesc cu adevărat viața aceasta, întrucât sunt capabili să împartă zâmbete de dimineață până seara, fără să fie falși nici măcar o secundă, știu să savureze fiecare moment, fără să se simtă incompleți că nu au imortalizat clipa într-o fotografie, pe care să o posteze mai apoi pe un site de socializare Doar ei se bucură sincer și de cel mai mărunt lucru și iubesc să dăruiască: în fiecare cadou își lasă câte un crâmpei din sufletul lor De la ei putem să învățăm, să redescoperim ce înseamnă iubirea, sinceritatea, fericirea Prin ei, magia Crăciunului va dăinui mereu în lumea aceasta caracterizată de o dură și izbitoare realitate, în care visurile au devenit un lux Dragii mei, lăsați lucrurile scumpe, miile de decorațiuni, sutele de feluri de mâncare și garderobele sofisticate! Împodobiți -vă sufletul cu trăiri și momente minunate alături de cei dragi, îmbrăcați -vă mintea în cele mai sincere gânduri și bucurați-vă privirea căutând frumosul și binele în lumea care vă înconjoară E suficient să împodobiți un brăduț, împreună cu cei dragi, să vă lăsați casa învăluită în parfumul fursecurilor și a cozonacilor gătiți dupa rețeta buncii și , cel mai important: nu uitați să vă îmbrăcați în OAMENI! Credeți în voi, în oamenii din jurul vostru, în iubire și frumos și astfel, veți reuși să credeți și în magia Crăciunului Numai așa o vom putea readuce în viața noastră, reușind să transformăm lumea într-un loc mai bun și mai blând pentru sufletele și visurile noastre Îmi doresc ca Moș Crăciun să nu vă uite, căci știu că ați fost cuminți și să vă aducă lumină și căldură în suflete, multe bucurii, sănătate și realizări! CRĂCIUN FERICIT! ECOUL HANGULUI Pagina 13 Anul VII, nr 26 Invitație la lectură Invitație la lectură Invitație la lectură ”Prieteni buni – ajutați-vă copilul să lege prietenii” Oana Grecea Îți iubești copilul? Vrei să fie cel mai prietenos dar nu -i prea reușește? Uneori, pentru a-ți educa copilul sau a-l sprijini în viața de zi cu zi ai nevoie de… îndrumări Nu ne naștem părinți și dincolo de lucrurile pe care le faci instinctiv sau că așa ai învățat, ai nevoie de alte învățăminte Multe dintre ele le găsim în cărți, scrise/spuse de pshihologi sau pedagogi Din această categorie face parte cartea ”Prieteni buni – ajutați-vă copilul să lege prietenii” de Hilary Pereira, apărută la editura Curtea Veche ”Vorbiți cu copilul despre sprijinul de care beneficiați din partea propriilor dumneavoastră prieteni, despre motivele pentru care i -ați ales și despre modul în care vă simțiți știind că aveți pe cineva din afara familiei în care puteți avea încredere ”, spune Pereira, una dintre cele mai prolifice autoare pe teme de educație pentru părinți Unele din sfaturi le știi sau sunt de bun simț – ”La vârsta la care merg la școală, copiii au adesea prieteni pe care îi vor păstra până la liceu Fetele încep să se judece tot mai mult în funcție de atitudinea celorlalți față de ele și tot mai puțin în funcție de aprobarea părinților”, iar altele îți sunt de un real folos: ”Atunci când copilul este mai mare, jucați cu el jocuri în care el trebuie să se gândească la sentimente – de exemplu cereți-i să enumere toate cuvintele asemănătoare ca înțeles cu fericit sau trist, care îi vin în minte Cereți -i să imite o expresie fericită, tristă, nervoasă, nerăbdătoare, înspăimântată Spuneți-i să menționeze toate modalitățile care îi vin în minte prin care alți copii și adulți îl fac fericit” M-am orientat și mi-am notat mai mult lucruri pentru intervalul de vârstă 9 -11 ani (în care se încadrează și fiica mea), pentru a o putea ajuta să-și lege prietenii mai trainice, nu superficiale ca până acum De exemplu, la capitolul încrederea în sine am aflat că la vârsta ei va fi încântată să petreacă mai mult timp cu prietenii și să doarmă împreună cu ei, să coopereze în jocuri de echipă și în activități de grup (ceea și știam) și că va manifesta un interes crescut față de sexul opus (ceea nu știam!!!) Mi-a fost confirmată ideea conform căreia trebuie să o susțin și să o laud poate mai mult decât merită, pentru că va pleca în viață cu acest bagaj și va deveni mai puternică dacă este sigură pe ea: ”Ca părinți, trebuie să facem un efort conștient pentru a-i copleși cu laude pe copiii noștri” și ”Copilul se evaluează pe sine, înainte de toate, după modul în care îl privesc și-l tratează părinții săi – și în funcție de cum reușesc aceștia să -i transmită sentimentele respective” Am observat că cei mici sunt răutăcioși unii cu alții și nu știu să fie diplomați De asemenea, știu, din proprie experiență, că glumele proaste ale unora te pot face să suferi foarte mult dacă ești o persoană sensibilă Autoarea spune, în acest sens, că, in cazul unui complex de inferioritate dezvoltat de copil, pentru a-și păstra respectul de sine are nevoie să știe, acum mai mult decât oricând, că a casă este susținut Cum ar trebui să reacționeze părinții? ”Amintiți-vă toate lucrurile pe care le face bine și vorbiți -i despre cele mai importante calități ale lui, subliniind faptul că este o persoană mult prea drăguță ca să fie lăsată deoparte mult prea mult timp și că, dacă un grup de copii nu -i prețuiește cu adevărat prietenia, nu merită ca el/ea să vrea să facă parte din el” Ascultarea e uneori singura soluție pe care o avem la îndemână ca părinți ”Adesea tot ce își dorește un copil care întâmpină o problem ă în plan social, este ca părinții săi să audă ce are el de spus și să înțeleagă ce simte și prin ce trece Evitați să-i dați prea multe sfaturi referitoare la cum să se descurce, căci acest lucru îi poate submina respectul de sine” Copilul tău se integrează greu? Pare că nu-şi poate face prieteni? E oare ceva în neregulă cu el? Nu te îngrijora! Această carte îţi explică, pas cu pas, cum se construiesc relațiile de prietenie, unde ECOUL HANGULUI Pagina 14 Anul VII, nr 26 Invitație la lectură Invitație la lectură Invitație la lectură întâmpină dificultăţi şi care sunt problemele pe care le au, în fiecare etapă a dezvoltării lor Hilary Pereira le arată părinţilor cum să -şi ajute cel mai bine copilul Prin diverse sfaturi practice, îi învaţă cum să le clădească celor mici încrederea în sine, cum să identifice eventualii agresori printre colegi şi cum să le arate ce înseamnă camaraderia adevărată Conştientizarea propriei valori este, în opinia autoarei, esenţială pentru copii, aceştia putându-şi face astfel prieteni cu uşurinţă Printre cele mai importante seturi de informaţii prezentate aici, putem enumera: crearea unui mediu propice dezvoltării stimei de sine a copilului, facilitarea interacţiunilor sociale timpurii, încurajarea sentimentului de unicitate a copilului şi a aptitudinilor necesare pentru cultivarea unei relaţii de prietenie De asemenea, părinţii sunt încurajaţi să-i transmită copilului valori şi îndrumări esenţiale, de a -şi asuma responsabilitatea pentru greşelile pe care le face, de a-şi cere iertare atunci când este cazul, de a şti cum să se ferească de copiii care tachinează, şi, nu în ultimul rând, de a şti cum să -şi recapete întotdeauna încrederea în sine Hilary Pereira este fost editor al publicaţiei Mother & Baby Este renumită pentru contribuţiile aduse celui mai mare site britanic pe probleme legate de creşterea copiilor şi coautoare a cărţii Your Pregnancy Are publicate alte două titluri cuprinse în seria editată sub egida Prentice -Hall De profesie jurnalist, a colaborat la o varietate de proiecte cu diverse ziare importante din Marea B ritanie, site-uri şi publicaţii Un studiu internațional de cercetare, desfășurat pe o perioadă îndelungată și publicat în 1998, a arătat că acei copii care aveau un prieten apropiat la vârsta de 11 ani au avut ca adulți un sentiment al valorii proprii mai dezvoltat decât cei care nu aveau un astfel de prieten și, de asemenea, că era mai puțin probabil ca ei să sufere de depresie pe termen lung Dacă manifestă interes față de cuvinte, încurajați-o/încurajați-l să inventeze povești sau născociți împreună jocuri cu cuvinte Întrebați-l adesea care sunt calitățile pe care le admiră cel mai mult la prietenul lui și care sunt aspectele care nu-i plac așa de mult Reacțiile copiilor la dezamăgiri, umilințe și situații stânjenitoare sunt adesea mai dramatice decât cele ale adulților, deoarece încrederea în ei înșiși este încă în proces de formare și de aceea este fragilă și adesea nepusă la încercare Exersând laudele la adresa copilului dvs, veți reuși cu timpul să deveniți convingător – iar el va căpăta tot mai multă încredere în el, cu fiecare reacție pozitivă din partea dvs Dacă îi transmiteți frecvent un mesaj fericit, această atitudine va deveni automată În acest mod, va începe să-și evalueze pozitiv valoarea și realizările și să creadă toate lucrurile bune pe care i le-ați spus Una dintre lecțiile cele mai utile pe care le putem da copiilor noștri este aceea că este absolut normal să facem greșeli – asta este o parte acceptată și probabilă a vieții Luați în serios temerile lui, chiar dacă vă par nefondate sau neînsemnate Bunătatea, respectul, răbdarea, loialitatea și cumințenia sunt toate calități minunate pe care ar trebui să i le lăudați adesea și de care copilul dvs ar trebui să fie, pe bună dreptate, mândru S-a demonstrat că afirmațiile pozitive cresc respectul de sine Psihologii au calculat că este nevoie de zece laude pentru a contracara efectul unei singure critici Studiile științifice au arătat că practicarea unui sport sau a altei activități fizice poate duce la creșterea respectului de sine, iar eliberarea de endorfine (hormonii fericirii) produsă de exercițiul fizic , poate accentua starea de bine Lăsați-i timp și spațiu pentru a reflecta, a-și aduna resursele de energie și a merge mai departe – asigurați-vă doar că știe că poate apela întotdeauna la dvs pentru a primi sprijin Ideea e să-i arăți că e captivant să-ți asumi riscuri și că, uneori eșecul face parte din învățare ECOUL HANGULUI Pagina 15 Anul VII, nr 26 Micii scriitori Micii scriitori Micii scriitori Micii scriitori Iarna Anul acesta iarna a întârziat din nou Am așteptat-o mereu și într-un târziu a venit într-o trăsură cu cai albi, împrăștiind pretutindeni, fulgi de zăpadă Crăiasa Zăpezii s-a făcut simțită încă din prima zi, când a frigul a pus stăpânire peste tot, de ceea pământul s-a acoperit repede cu o pătură groasă de fulgi albi, iar vacanța era deja pe drum Când a aflat, Regina Gheții a început să pregătească decorul pentru mult așteptata vacanță A pus beteală albă pe toți brazii, a transformat lacul într-o oglindă mare de cristal și a așezat țurțuri argintii la streșinile caselor L-a ajutat pe Moș Nicolae să pună daruri în ghetuțele copiilor, iar pentru că asta i-a luat foarte mult timp și abia dacă reușise să treacă pe la toți micuții, s-a gândit că ar trebui să vorbească cu Moș Crăciun să-și roage spiridușii să pregătească repede cadourile de pus sub brad, ca nu cumva să nu aibă timp să ajungă la toți copiii cuminți, care i-au scris scrisori Noaptea ajuta și ea spiridușii, împachetând cutiile cu hârtie colorată, iar ziua alunga norii cenușii și supărați, lăsând soarele să zâmbească și să strălucească timid, așezând mii de diamante pe zăpada imaculată Și toate astea pentru noi, copiii Cum am putea să nu iubim iarna? Cristian Radu, clasa a VI-a, Prof Cecilia Popoaia Visul unui pisoi A fost o dată un pisoi micuț, pufos și tare drăgălaș pe care un om rău l - a abandonat, undeva, aproape de școala noastră Era trist, murdar, înfometat și înghețat de frig Nu-și dorea decât să găsească pe cineva care să îi dea măcar ceva de mâncare Obosit și înfrigurat a adormit, iar eu cred că a visat pe cineva care îl va iubi și va avea grijă de el Cred că visul i -a dat curaj să miaune, cu ultimele puteri, pentru a cerși milă Astfel l-a găsit doamna bibliotecară, care l-a luat acasă, l-a spălat, i-a curățat blănița de scai și i-a dat de mâncare, apoi l-a adus la bibliotecă să ne împrietenim cu el ”Pufuleț”, pentru că a primit și un nume, a devenit acum pisoiul tuturor copiilor care vizitează biblioteca Toți îl iubim mult și în fiecare zi mergem să ne jucăm cu el și să -i spunem povești Casian Puiu, clasa a II-a, prof înv Carmen Munteanu Iarna Nici nu știți cât de mult am așteptat să vină iarna În fiecare dimineață, priveam pe geam, sperând că voi vedea întreaga natură ascunsă sub mantia de nea a iernii O vreme nu s-a întâmplat nimic, până când, într-o zi am zărit pe geam, o steluță albă Era un fulg de zăpadă Primul fulg de nea din această iarnă Apoi am văzut încă unul și încă unul În scurt timp au început să cadă tot mai mulți, ca într-o ploaie gingașă, albă Tot văzduh ul era cucerit de steluțe argintii, care pluteau uneori leneșe, iar, alteori se grăbeau să ajungă pe pământul înghețat, pentru a-l îmbrăca În doar câteva minute, zăpada a vopsit totul în alb Copacii păreau dați cu var, iar crengile golașe aveau acum o haină albă care să le țină de cald Zăpada acoperise, în grabă, pădurea adormită, așternuse o pătură pufoasă peste dealurile supărate de atâta frig, iar casele somnoroase abia dacă se mai zăreau În doar câteva clipe, iarna reușise să schimbe toată înfățișar ea satului Ana Apântei, clasa a VI-a, prof, Cecilia Popoaia